b'\n_START_ARTICLE_\nEeva Putro\n_START_PARAGRAPH_\nEeva Putro (s. 1978) on suomalainen n\xc3\xa4yttelij\xc3\xa4. H\xc3\xa4n on n\xc3\xa4ytellyt muun muassa televisiosarjoissa Kohtuuttomuuksia, Punainen kolmio, Ihan Sama, Klikkaa mua, Kotikatu ja Uutishuone sek\xc3\xa4 elokuvissa Sirocco, Ei kiitos, Raja 1918, Blackout, Kielletty hedelm\xc3\xa4, Hiljaisuus, Ainoat oikeat ja Toiset tyt\xc3\xb6t sek\xc3\xa4 lyhytelokuvissa. Putro on valmistunut teatteritaiteen maisteriksi vuonna 2008 Pietarin valtiollisesta teatteritaideakatemiasta, jossa h\xc3\xa4n suoritti elokuva- ja draamateatterin\xc3\xa4yttelij\xc3\xa4n tutkinnon._NEWLINE_Putro on n\xc3\xa4ytellyt muun muassa Kansallisteatterissa, Teatteri Avoimissa Ovissa, Keski-Uudenmaan Teatterissa, Espoon Kaupunginteatterissa ja Kokoteatterissa. H\xc3\xa4n on ollut mukana my\xc3\xb6s Ylen Radioteatterin kuunnelmissa.'